CELEX: 62018TN0108
Language: da
Date: 2018-02-22 00:00:00
Title: Sag T-108/18: Sag anlagt den 22. februar 2018 — Universität Koblenz-Landau mod Kommissionen og Forvaltningsorganet for Undervisning, Audiovisuelle Medier og Kultur

14.5.2018   
            
            
               DA
            
            
               Den Europæiske Unions Tidende
            
            
               C 166/32
            
         Sag anlagt den 22. februar 2018 — Universität Koblenz-Landau mod Kommissionen og Forvaltningsorganet for Undervisning, Audiovisuelle Medier og Kultur
   (Sag T-108/18)
   (2018/C 166/42)
   Processprog: tysk
   
      Parter
   
   
      Sagsøger: Universität Koblenz-Landau (Mainz, Tyskland) (ved advokaterne C. von der Lühe og I. Michel)
   
      Sagsøgte: Europa-Kommissionen og Forvaltningsorganet for Undervisning, Audiovisuelle Medier og Kultur
   
      Sagsøgerens påstande
   
   
               —
            
            
               De sagsøgtes afgørelse af 21. december 2017 med sagsnummer OF/2016/0720-EACEA UKOLD annulleres.
            
         
               —
            
            
               De sagsøgtes afgørelse af 7. februar 2018 med sagsnummer OF/2016/0720 annulleres.
            
         
               —
            
            
               Tvangsfuldbyrdelsen i henhold til de sagsøgtes afgørelser af 21. december 2017 og 7. februar 2018 med sagsnummer OF/2016/0720 og de sagsøgtes debitnota nr. 3241802552 af 13. februar 2018 udsættes, indtil søgsmålet om annullation af de afgørelser, der er anfægtet ved nærværende søgsmål, er retskraftigt afsluttet.
            
         
               —
            
            
               Kommissionen og Forvaltningsorganet for Undervisning, Audiovisuelle Medier og Kultur tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende: tilsidesættelse af kontradiktionsprincippet
               
                           —
                        
                        
                           Sagsøgeren gør gældende, at der for tidligt blev truffet en endelig afgørelse, selv om der var kendskab til, at det på tidspunktet for afgørelsen uforskyldt var objektivt umuligt for sagsøgeren at fremlægge dokumentation for en korrekt anvendelse af midlerne. Derudover var den omstændighed, at det uforskyldt var objektivt umuligt at fremskaffe yderligere oplysninger og dokumentation, alene af forbigående karakter.
                        
                     
         
               2.
            
            
               Andet anbringende: forkert retsanvendelse af EU-retten
               
                           —
                        
                        
                           Afgørelserne om tilbagesøgning tilsidesætter også artikel 5, stk. 4, TEUF og finansforordningens artikel 135, stk. 4, samt aftalen mellem parterne, da de materielle betingelser for tilbagesøgningen ikke forelå.
                        
                     
         
               3.
            
            
               Tredje anbringende: mangelfuld begrundelse af tilbagesøgningsforanstaltninger
               
                           —
                        
                        
                           Afgørelserne om tilbagesøgning indeholder kun overfladiske, generelle bemærkninger uden individuel forklaring og er derfor indholdsmæssigt uforståelige.
                        
                     
         
               4.
            
            
               Fjerde anbringende: tilsidesættelse af proportionalitetsprincippet
               
                           —
                        
                        
                           Tilbagesøgningen af hele beløbet kan kun ske som sidste udvej under særlige omstændigheder, der ikke foreligger.